Ukumkanikazi u-Victoria uselebuye wagoduka oko ebehambele e-Germany.

E-Glasgow bekuko umlilo omkulu ekuvakala ukuba wonakalisa kakulu. Nase Bristol kube kuko omnye.

Abeza kulekoni:—Inani labantu abafuna ukuza e-Cape Colony besuka e-England liya lisanda. Umfo owatunyelwa ukuya kufuna abantu bokuza apa ngoku utumela abantu abakumakulu amabini ngenyanga. Ngomhla 25 ka April abeya kunduluka ama Scotch akumashumi asixenxe. Ayanconywa ngokwazi kwawo umsebenzi. Aya kuba luncedo olukulu kwimisebenzi yakwa Rulumente.

E-Salt city, isixeko csise United States zase America kufupi nonxweme oluse ntshonalanga, kudubule iruluwa ebisendlwini, amadoda amatatu namakwenkwe amabini yawabeta aziziqwcngana. Babe baninzi abantu abenzakeleyo. Elinye inenekazi life kwapela kukotuka. Izindlu kubeko ezonakaliswa ngokulusizi, ifestile zona zahamba amaceba.

E-Algeria ilizwe ilise node e-Africa elipantsi kwama French kuvakala ukuba ama Arab akwelozwe ebevukele izipata mandla. Kute kwidabi elike lako kwabulawa amadoda angapezu kwekulu kwelama Arab icala, kwaza kwelama French base shumini abafileyo. Emva kwelodabi ake anga ati cwaka ama Arab noko kusoyikelwa ukuba aza kubuya avuke.

Ababulawa kwi Lennie.—Abaleseshi betu boyi- kumbula imbali yokubulawa kwenkosana yomkombe oyi *Lennie,* nokubanjwa kwabantu abayibulalayo, esasiyi balise kwi *Sigidimi* esingapambi kwesi. Kuvakala ukuba ngoku kuko intloko zabantu ezintatu nesidumbu somntu esizele ngamanxeba, ezize kukutshwa lulwandle e-France. Kutandatyuzelwa ukuba ezontloko zezamadoda abuleweyo.

E-Zanzibar.—Umkombe wenkosazana oyi *London* ute ngomhla 24 ka April waqubisana nowama Arab obutwele 129 lamakoboka. Ate ama Arab xa aza kubanjwa adubula kowama Ngesi noko abuya abanjwa. Lomakoboka atunyelwe kwisikolo sase Mombassa. U- Dr. Kirk utumele isicelo pesheya ukuba awaxome lomadoda abekalomkombe wamakoboka ngokusuke adubule kowamangesi. Inkosi yase Zanzibar u-Bargash usand’ ukubala incwadi ayisingisa kubo bonke abanento yokwenza nobukoboka. Uti; ekubeni ukade usapulwa umteto wetu nemvumelwano yetu nama Ngesi ngokusuka amakoboka aziswe kwisiqiti sase Pemba esuswa e-Kilwa, makwazeke kubo bonke ukuba sifungele ukuyitshabalalisa lonto, siyakwalela kanye ukutwalwa kwanaakoboka, kuzo zonke izipata mandla sinika umteto ukuze zimfake etolongweni owapulayo umteto, zimhlute lomakoboka.

IZINTO NGEZINTO.

Ngase Gqunube kuko umhlaba otengwe ngama Xosa awurolela £900.

E-Bayi kuko Ibulu elidliwe iponti ngokusuke lipate kakubi inkabi yalo yenkomo.

U-Dr. Laing obelapa e-Dikeni uzakuya kuba ligqira lase Herschel ngase Aliwal North.

U-Sir Arthur Cunynghame Umongameli we- mikosi yenkosazana ese South Africa usahambele e- Natal.

UCINGO.—Abase Nqushwa batumele isicelo e- Parlamente sokuba babe nocingo oluya kubo olusuka e-Dikeni.

Kufupi nase Addington kufunyenwe amatambo omntu ekubonakala ukuba ukufa kwake waedutyulwe entloko.

Umboniso e-Kamastone.—E-Kamastone kulungiselelwa ukuze kubeko umboniso okungeneni kwalomnyaka uzayo.

Ukutiyana:—Ipepa lase Uitenhage kubonakala ukuba linosizi ukubona kungati akuko kutiyana pakati kwabantsundu

Obulewe yinqele.—Kwintaba ye Bukazana kuko umfo ontsundu obeyc kunqanda inkabi zonilungu wake ofunyenwe selefile, ebulewe yingqele.

Umsutu otile wesika Molappo udutyulwe libulu abati ngu Scheepers. Elotyola kuvakala ukuba lisapengululwa indlela zalo e-Free State.

Ukuzinceda.—Kwintlanganiso ebise St. Peters Mission pesheya kwe Nciba abantsundu bakona bahlanganise £30 imali yokuxasa abafundisi.

E-Bayi kute kusasa nge Sabata ngo 14 ka May kwabonwa indlu isitsha kwelicala linezabantsundu. Abantu babehle bahlanganisana ukuya kuwucima umlilo. Kufunyenwe pakati amadoda amatatu eselefile, kutandatyuzela ukuti fanukuba ebenxilile. Amagama awo kuvakala ukuba ngo Minitte, no Jan no Masaba.

Izicaka.—U-Mr. P. van Heerden wangase Aliwal North uti uselenenyanga ezimbini engenakufumana sicaka, yena nonyana wake besalusa kuze kubuye kuvune kwabona. Abantu abantsundu ungafika bengamabubu ngasenkantini. Kunqabile ukuba u- Mrs Heerden afumane umntu wokuhlamba ingubo noko selerola 5s ngemini. Kuvakala ukuba bako nabanye abafuyi abakwakohlwe nje ngo Mr. Heerden ukufumana izicaka.

E-Colesberg intombazana ka Mr. J. Knobel ite kwele nonina nezinye izihlobo enqweleni yamahashe yawa ngokuti gingxi kwenqwelana leyo emseleni, yanyatelwa yivili yafa.—Kuko kanjalokona ilawo elifakwe etolongweni ngokubeta inkosi yalo ebiliqeshelo ukuba liqube igusha.

E-Monti.—Sinosizi ukuva ukuba u-Rev. Mr. Muller wenzakaliswe lihashe. Ute elikwele lawela pezu kwake, walala kulondawo ixesha elide engenakuvuka kungeko usondelayo ukuza kunceda, kuba abamve ememeza bebeba ngomntu onxililevo. Ngoku use Panmure, kutiwa usabambeke kakulu

Abapangi.—Elinye lamapepa ase Rini liti: Kweziveki zidluleyo ate amaxosa asitoba eliqela lisebenza kololiwe aya kwifama eno Mrs. Bowker nabantwana bake. Amfumene kungeko mntu uyindoda. Site isitandatu sawo saya kubiza ukutya endlwini, kwada kwarolwa iqekezana lesonka ebelikona endlwini. Akugqiba ukudla aye angena esitiyeni adla kona konke anokukufumana. Ngoku u-Mr. Atherstone, umnini walomhlaba ubuye kungenelwa, uselehamba nompu ukuze azikusele kumadoda anjalo ukukohlakala.

U-BISHOP Colenso kuvakala ukuba wenza imizamo yokuba u-Langalibalele ashenxiselwe ngase Natal. Akuko temba lokuba uya kuba nempumelelo kulomizamo yake, kuba ngokukodwa u-Sir Garnet Wolsely oko wase Natal wati kungaba kuya posiswa ukwenziwa into enjalo; ke akubonakali ukuba u-Lord Carnarvon angade acasane no Sir Garnet kwinto enje ngale.

Kwa Sandile.—Elinye lamapepa ase Qonce liti kwa Sandile kusand' ukubako intlanganiso yokufuna amadoda angaya kuloliwe—Ite yakuba Imantyi ibiyixelile into efunekayo, abantu bacela ixesha lokuba baye kucinga. Bate kanti ukusuka apo baye ezinkantini, latshona bengase namsebenzi kukunxila.

ISIKOLO sabantsunpu.—Ipepa lase Aliwal North liti u-Rev. J. Smith uqale isikolo sokufundisa usapo Lwabantsundu. Amantombazana ayakufundiswa nokutunga. Esabantwana siqala ngexesha lesitonga siye kupela ngedinala, kuze ngokuhlwa kubeko esaban’tu abakulu. Ngesabata kuza kwenziwa Isikolo Secawa. U-Mr. Smith ufuna ukuzinikela kanye kumsebenzi wokufundisa noku shumayeza abantsundu.

Ababaleka amatyala:—Ngoku kuko imvumelwano yokuba osukuba ebaleka ityala aye e-Free State uyakubanjwa naxa selekona abuye abuyiswe, ati ukuba ulenzele kona weza kule koloni, asingiswe kwase mva. Amadoda anje ngalamantyi yase Alexandria sake seva ngayo ukuba ibe imali yakomkulu yaya e-Free State, namhla akayi kuba nandawo yakubalekela.

Kusand’ ukunduluka apa amadoda antsundu amashumi matandatu ayakuba ngamapolisa kwele Diamond. Umntu owanyuleyo ude wakwazi kanye ukuketa. Kute ukufaneleka kwawo kwancama ukupuma kwawo e-Maritzburg onke etsho ngebulukwe exwaye ingubo zokulala, epete izikali nenduku.

Ozibuleleyo E-Montagu e-Swellendam umfo ongu Abram Smith ute emva kokuba ebenxilile wabiza umfazi wake nabantwana wababulisa, wayaba impahla yake, wati uzakuya kuzixoma. Ute kuba wake watsho ngapambili alotuka usapo lwake yilonteto, kanti namhla unyanisile. Ufunyenwe ejinga emtini esitiyeni eselefile.

Kwa Nontongwana inqwelana yeposi ike yawa yabenzakalisa abantu abebekuyo. Ukupumela kona ihambe ixinga, kwezinye indawo kufuneke ukuba ide ifunqulwe. Ububi balondlela ngoku buya conywa kakulu. Inqwelo ka Mr. Long ebitwele uboya kuti-

Obubileyo.—Sinosizi ukuvangokububa kuka Mrs. Noble umka Rev. Mr. Noble omnye wababafundisi basand’ ukufika beziswa ngu Major Malan.

Amapolisa apantsi kuka Inspector Chalmers ati ashiye kwa Mhlontlo sokuzoliwe. Zite nezinye inkosana zakuva ukuba u-Mhlontlo akateti nto zase zizola.

U-Rev. J. A. Chalmers uvumile ukuya kuba ngumfundisi wabamhlope e-Rini. Elinye lamapepa akona liti uya kuwuqala lomsebenzi ngomhla 23 ka July.

Inkabi ezifele ngasendleleni.—Umlungn otile wase Salem ubala ukuti uya kumsa ematyaleni umntu amfumene eshiya inkabi yake efileyo kufupi nendlela.

Amabulu asand’ ukufuduka e-Transvaal nase Free State kuvakala ukuba aza kuya kwi Victoria Falls— ingxangxasi ezinkulu kunene ezikulomlambo kutiwa yi Zambesi.

Amatyala okubetana.—Umgwebi ongu Smith uti kulekoloni ayanda amatyala okubetana nawokuqububana ; kengoko uyakuti ukuwatintela amohlwaye kakulu olenzileyo.

Kuvakala ukuba kule Parlamente ikoyo ngoku kuya kuxoxwa nangokuba kuziswe amadoda anezindlu asewakeni avela e.Germany aze kuma kwimihlaba engenabantu ese Knysna.

Elusutu umprofetikazi ongu Manthunya oti mazilahlwe zonke izinto ezifike nomlungu, kuvakala ukuba usahanjelwa kakulu. Lemihla kufika kuye igusha ezikumashumi amatatu namahlanu, iti igusha inye ize nesheleni.

Umfo otile ontsundu obeza kusebenza ezindleleni ufike apa e-Rini ekangeleka ngokomntu odlisiweyo, Kute kwakubuzwa ngento abeyidla wati ufike kuko inkabi efele ecaleni lendlela wadla. Uhlale intsukwana ezimbalwa waqauka.

idolosi:—Umfo ongu Mr. T. M. Harris uti inkomo zakezifumane ukuncedakala edolosini ngokusuka azinike ivinigar eglasini yewayini ayixube gepepile engazalisa igxebeka ezimbini nekahka engazalisa imbodlelana encinane.

Inqakaqa.—E-Kapa kuvakala ukuba kuko umkombe olindelweyo ukuba ufike uvela e-India onabantu abanenqakaqa. Siyavuya ukuva ukuba sekukangelwa amatuba okuze kutintelwe ukwanda kweso sifo.

Elinye lamapepa ase Bayi liti umfo otile omhlope ongu Read ubehamba nontsundu besiya emsebenzini. Kute besahamba u.Read weva selebetwa ngesabokwe ngasemva. Kuvakala ukuba ngoku akasaboni.

Idiamond.—Kutiwa umfo ongu Mr. Alewyn Fouche ute akuxela inkabi yenkomo wafumana idia­mond ezilishumi elinesitatu esiswini sayo. Zite noko zincinane kwangumangaliso ukuba inkomo kufikwe inamatye.

Abemke Nenxuba.—Ngezimvula zokugqibela e- Nxuba ite iponti xa ipakati emlanjeni yapenuka, bemka abantu abahlanu ebebekuyo. Abatatu bafakwapela. Kwabo bafileyo omnye ubengumlungu obehambele ukuza kubona isihlobo sake.

E-Berlin ngase Qonce kusand’ ukuqekezwa indlu yetyalike yama Luther, kwabiwa impahla zayo. Alikafunyanwa isela elizibileyo; into esaboniweyo yinduku ebisele pakati. Namhla kokwesibini iqekezwa lendlu ye Nkosi, kubiwa impahla kuyo.

U-Peter Lubisi owayezibalele incwadi yokubankulu kwemfundo yake nokulunga kwesimilo, kutiwe kuye, Umteteleli wakomkulu akafuni kulisa pambi kwe Jaji elotyala lake ngenxa yezizatu ezitile ezibonisiweyo, ke ngoko uyakukululwa, emva kokuba eyaliwe.

Intsimbi ZETYALTKE:—Abaleseshi be *Sigidimi* bokumbula ukuba e- Free State kuko umntu obemana ehamba ekulula intsimbi zetyalike, ezonakalisa. Ngoku lomntu ubalele emapepeni ukuxela apo azifihle kona izinto ebezitabatile. Igama lake ulifihlile. Kute kwakuyiwa apo ati zikona zafunyanwa okunene.

Amapolisa ayenyuke no Captain Blyth ukuya kwa Adam Koko aselede abuya. Kute ngosuku olupambi kokuba anduluke kona, u-Captain Blyth wawabalela incwadi yokubulcla uncedo amcede ngalo, encoma nokuqcqeshwa kwawo kakuhle zinkosana zawo, nokubapata kakuhle kwawo abantu abantsundu.

6 ISIGIDIMI SAMAXOSA. JUNE 1,1876.